Z A P I S N I K

s 3. sjednice Vijeća roditelja održane 20.01.2016. godine u 18 sati. Sjednici je prisutno 25 roditelja, ravnateljica i tajnica.

Za sjednicu je predložen i prihvaćen slijedeći

 D n e v n i r e d :

1. Izvješće o stanju sigurnosti za I polugodište šk.g.2015/16.
2. Postignuća u I polugodištu
3. Vremenik pismenih ispita za II polugodište
4. Obveze u II polugodištu
5. Razno.

K. Cekol – pozdravlja prisutne i otvara sjednicu

Ad.1) Ravnateljica je podnijela Izvještaj o stanju sigurnosti, provođenju preventivnih programa te mjerama poduzetim u cilju zaštite prava učenika za prvo polugodište školske godine 2015/16., temeljem članka 24. stavak 2 Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima. Izvješće je prezentirano na Nastavničkom vijeću te će nakon prezentacije biti objavljeno na Internet stranici škole.

Ad.2) Ravnateljica je obavijestila roditelje da je većina aktivnosti navedena u Izvješće te da su ostale samo dvije aktivnosti izvan Izvješća. Prva je posjet delegacije iz Makedonije našoj školi u sklopu njihovog stručnog usavršavanja. Izvješće i fotografije objavljene su na Internet stranici i druga aktivnost je zapravo priznanje FOI Varaždin našoj školi jer su naši bivši učenici koji su studenti njihove I godine među najboljim studentima te smo dobili pravo na jedan direktan upis za učenike naše škole, koji naravno zadovoljava neke njihove uvjete.

Ad.3.) Ravnateljica je obavijestila roditelje da će vremenik pismenih zadaća za II polugodište biti objavljen do sredine drugog tjedna na Internet stranici škole i na oglasnoj ploči Škole.

Ad.4) Ravnateljica je obavijestila roditelje o aktivnostima koja slijede u II polugodištu među ostalima to su školska natjecanja iz općeobrazovnih predmeta, strukovnih predmeta i sportska natjecanja.Svi rezultati će biti objavljeni na Internet stranici, a mi svi želimo puno uspjeha našim učenicima. Također je roditelje obavijestiti da 1. veljače na HTV2, u emisiji Kruške i jabuke nastupaju naši učenici.

Ad.5) Ravnateljica je podsjetila roditelje završnih 4. razreda da prijave u sustav za polaganje ispita državne mature i prijavu programa završavaju 2.2. Također podsjeća da se, učenici koji trebaju pripreme za polaganje više razine ispita državne mature, jave, kako bi što prije krenuli sa dodatnom nastavom. U grupi minimalno treba biti 10 učenika, a svaki učenik može i na redovnom satu pitati svog profesora što mu nije jasno te će dobiti odgovor. Ravnateljica je obavijestila roditelje da su učenici 3. razreda koji su trebali ići na maturalno putovanje odustali te da mogu na jedan ili dva dana putovati unutar Hrvatske.

S.Potočnjak, majka učenice 3Ea, obavijestila je da u školi gdje ona radi jedna grupa maturanata ipak putuje u Španjolsku, a druga grupa je odustala od putovanja izvan Hrvatske. Također je obavijestila zainteresirane roditelje da Algebra iz Zagreba, besplatno, 5. i 6. 3. 2016. organizira pisanje probnih ispita više i niže razine državne mature.

 D. Krušelj, otac učenice 3THK razreda obavijestio je roditelje da njihovi učenici pripaze jer se u školi pojavljuju krađe, ne samo novaca već i mobitela.

Ravnateljica je u vezi krađa obavijestila roditelje da je škola obavijestila učenike da ne odgovora za krađe te da moraju čuvati svoju imovinu jer ni policija ne želi zbog takvih stvari dolaziti, a škola nema pravo pretresa stvari učenika.

Sjednica je završila u 18,45 sati.

ZAPISNIČARKA: PREDSJEDNICA VIJEĆA RODITELJA:

Marijana Franc,bacc. Karolina Cekol